ગગન મંડળનું અવલોકન કરતાં આ દિવસો દરમિયાન સૂર્ય સિંહ તથા કન્યા રાશિમાં, ચન્દ્ર સિંહથી લઈને મીન રાશિ સુધી મંગળ મકર રાશિમાં (ઉચ્ચ)બુધ સિંહ તથા કન્યા રાશિમાં (સ્વગૃહી) ગુરૂ તુલા રાશિમાં, શુક્ર પણ તુલા રાશિમાં (સ્વગૃહી) શનિ ધનરાશિમાં (અન્યોન્ય થકી ઉચ્ચ)રાહુ કર્ક તથા કેતુ મકર રાશિમાં ભ્રમણ કરી રહેલ છે. ખગોળ રસિકો માટે (જે આકાશ ચોખ્ખુ હશે તો)તા.૧૪ ચન્દ્ર ગુરૂની યુતી તથા તા.૧૭ ચન્દ્ર શનિની યુતિ માણવા મળશ મતલબ જોઈ શકાશે. આ દિવસો મીન (દ-ચ-ઝ-થ) મિથુન (ક-છ-ધ), કન્યા (પ-ઠ-ણ)તથા ધન (ભ-ધ-ફ-ઢ) રાશી ધરાવનારી વ્યક્તિઓ માટે શ્રેષ્ઠ ઉત્તમ મેષ (અ-લ-ઈ), તુલા (ર-ત) કર્ક (ડ-હ) તથા મકર (ખ-જ)વાળા માટે મધ્યમ અને વૃષભ (બ-વ-ઉ), સિંહ (મ-ટ) વૃશ્ચિક (ન-ય)તથા કુંભ (ગ-શ-સ)રાશિ વાળી વ્યક્તિઓ માટે સામાન્ય પ્રકારનાં બની રહેશે.